Julekongen

Julekongen er en norsk julekalender for barn produsert av NRK Super som ble sendt første gang på TV i adventstiden i 2012.  Deltagerne gikk i fjerde klasse på Sølvskogen skole og var ni år gamle. Det kostet 87 millioner kroner å lage Julekongen.

Manus var ved Lars Gudmestad og Harald Rosenløw Eeg. Håkon Noodt var manusredaktør og ansvarlig for å skrive og levere det endelige manuset. Regi var ved Thale Persen og Marius Hoel var produsent.

Serien ble sendt i reprise i 2015 og 2018. 

I november i 2015 kom filmen Julekongen – Full rustning, en direkte oppfølger til TV-serien.

Handling
Serien handler om Kevin Gran som bor sammen med sin familie i Sølvskogen. Han liker å trekke seg tilbake til en hemmelig hule i skogen. En dag raser hulen hans sammen, og han oppdager han at hulen leder inn til en annen verden med riddere, og et spennende liv begynner for Kevin. Dette riket har imidlertid ikke feiret jul på flere år, etter at dronning Iris og datteren hennes forsvant på mystisk vis, sammen med en magisk sølv-hanske som ble brukt til å lage snø. Kong Sølve gikk deretter inn i en depresjon, og lever nå ute i naturen uten intensjon om å komme tilbake. Snerk, kongens tvilsomme bror, ønsker desperat å ta over tronen. Men han er ikke i stand til å kreve tronen, uten sølv-hansken.

Når Kevin dukker opp og bringer snø fra den andre siden, tror innbyggerne i kongeriket feilaktig at Kevin har evnen til å produsere snø. Han blir derfor utnevnt til ny konge, og lover at han skal gjenopprette julen før julaften. Men hva kan skje når resten av innbyggerne etter hvert innser at Kevin er en bedrager? Kevin forsøker å balansere sitt nye liv med sitt gamle liv, hvor han må skjule sannheten for alle - inkludert hans nysgjerrige lillesøster Mira, Eiril, hans godhjertede nye bestevenn, og plageånden Peder som gjør alt han klarer for å gjøre tilværelsen hans så vanskelig som mulig.

Innspillingssteder

De særpregede atriumhusene på Ammerud i Oslo var kulisser under innspillingen. Bryn skole er kulisse for opptakene fra Sølvskogen skole. Opptakene fra kjøpesenteret, Krohn senter, i serien er gjort på Oppsal senter i Oslo. Huset til familien Krohn er Borgen på Toppenhaug i Drammen. Akershus festning, Det grønne kammer og Olav Vs-hall, er brukt som kulisser til scenene i borggården og innendørs i slottet i Ridderdalen. Huset til Eiril og Siri ligger i Bærumsmarka.

Rolleliste

Barn
 Vetle Qvenild Werring – Kevin
 Stella Stenman – Mira, Kevins lillesøster
 Oscar Reistad Fosse – Peder Krohn, Kevins uvenn
 Emma Rebecca Storvik – Eiril, Kevins bestevenn
 Noah A. M. Olstad – Lamarr, Miras bestevenn
 Elyas Mohammed Salim – Fnugg, sønn av Morild
 Siri Nasir Saanio – Skare, datter av Morild
 Fride Bakken – Kathrine, Kevins storesøster 
 Inga Bakken – Ada, Kevins storesøster

Voksne
Bjarte Tjøstheim – Anton, Kevins far
 Tone Mostraum – Sara, Kevins mor
 Gisken Armand – Randi Krohn, Peders mor
 Herborg Kråkevik – Siri / dronning Iris, Eirils mor
 Kyrre Hellum – trollmannen Snerk
 Henrik Horge – vakten Anti
 Edward Schultheiss – vakten Ante
 Robert Stoltenberg – Kongens Høyre Hånd
 Jon Skolmen – vismannen Not
 Paul-Ottar Haga – Ridderdalens store ridder, Morild
 Bjarte Hjelmeland, – kong Sølve
 Asta Busingye Lydersen, – ridderlærer Slire

Produksjon og mottakelse
Serien fikk svært god mottakelse av kritikerne.

Referanser

Eksterne lenker 
 

Norske barneserier
Norske julekalendere på TV for barn
NRK Barne-TV
Norske TV-serier fra 2010-årene
TV-produksjoner på NRK